**A GYHG Győri Hulladékgazdálkodási Nonprofit Kft.
üzemeltetésében lévő hulladékudvarok egységes házirendje

Érvényes 2023. július 1-től.**

1. A hulladékudvarok kizárólag a lakosság részére állnak rendelkezésre a háztartásban összegyűlő hulladékok környezetbarát elhelyezésére.
2. A hulladékudvarok igénybevétele a lakosság számára a jogosultság igazolását követően díjmentes.
3. A hulladékudvarok igénybevételére és használatára jogosító igazolás a magyarországi lakcímkártya.
 (Annak hiányában tartózkodási engedély/kártya, hatósági bizonyítvány, regisztrációs igazolás vagy bejelentőlap)
4. A hulladékudvarba az utolsó beszállítás zárás előtt 20 perccel történhet.
5. A lakosoknak a hulladékokat fajtánként elkülönítve kell beszállítania és mérlegelés után (egyedül az építési törmelék határozható meg köbméterrel) a hulladékudvart kezelő személyzet útmutatásának megfelelően a gyűjtőkonténerbe/edényzetbe való rakodás az ügyfél feladata.
6. A nem megfelelő konténerbe helyezett hulladék átrakása szintén az ügyfél feladata.
7. Az alább felsorolt hulladékok esetében az átvehető mennyiségi korlátok ingatlanonként az alábbiak:

 Zöldhulladék (20 02 01): 100 kg/nap; 600 kg/év.

 Építési-bontási hulladék (17 01 07): 150 kg/nap azaz 0,15 m3/nap (kb. 7-8 db 20 literes vödör);
 1000 kg/év azaz 1 m3/év.

 Gumiabroncs (16 01 03): 4 db/nap; 16 db/év

 Veszélyes csomagolási hulladék (15 01 10\*): 10 kg/nap; 50 kg/év

 Lom (20 03 07 - minőségi tulajdonságok szerint szelektált műanyag, fém mentes hulladék):
 150 kg/nap; 600 kg/év.

 Fáradt olaj (13 02 05\*): 50 kg/nap.

 A hulladékudvarok teljes mennyiségi befogadási rendje **ide kattintva** tölthető le.

1. A 15 01 10\* HAK kód alá tartozó veszélyes csomagolási hulladékokat (kiürült festékes, olajos dobozok) kizárólag üres, vagy minimálisan szennyezett göngyöleg formában a hulladékudvart kezelő személyzet útmutatása alapján, az erre rendszeresített ADR zsákokba kell elhelyeznie a beszállítónak, ügyelve a saját és a környezet tisztaságára. Az esetlegesen kiszóródott hulladék feltakarítása az ügyfél feladata.
2. A hulladékgyűjtő udvarban a KRESZ szabályainak betartása kötelező.
3. A győri hulladékudvarokban egyidejűleg maximum 2 autó, a vidéki hulladékudvarokban egyidejűleg maximum 1 autó tartózkodhat. A várakozó autó a bejárat előtt akadálymentességet biztosítva köteles várakozni.
4. A hulladékudvar udvar teljes területén TILOS A DOHÁNYZÁS!
5. A hulladékudvar teljes területére, mint üzemi területre 14 év alatti személy felnőtt kíséretével sem léphet be.
6. A hulladékudvarban az általános társadalmi normák betartása kötelező.
7. A hulladékudvart a lakosság a saját felelősségére veszi igénybe, a hulladékudvarban keletkezett kárért az üzemeltető nem vállal felelősséget.
8. A hulladékudvarban a házirend betartatása kötelező, ellenkező esetben a telephely kezelőszemélyzete a hulladék befogadását megtagadhatja, az előírásokat megsértő személyt a telephely elhagyására szólíthatja fel.

Győr 2023. július 1.

 GYHG Győri Hulladékgazdálkodási Nonprofit Kft.